Transindex - Elõzetes letartóztatásba helyezték az Országos Egészségbiztosítási Pénztár volt elnökét
Elõzetes letartóztatásba helyezték az Országos Egészségbiztosítási Pénztár volt elnökét
2017. szeptember 02. 15:17, utolsó frissítés: 15:24
Harminc napos elõzetes letartóztatásba helyezték az Országos Egészségbiztosítási Pénztár (CNAS) volt elnökét, Marian Burceát, akivel kapcsolatban illegális elszámolások gyanúja miatt vizsgálódik az Országos Korrupcióellenes Ügyészség (DNA).
A Bukaresti Ítélõtábla sajtóirodája szerint Marian Burcea mellett további személyeket is elõzetes letartóztatásba, illetve házi õrizetbe helyeztek az ügy kapcsán.
A DNA pénteken vette õrizetbe az Országos Egészségbiztosítási Pénztár elnökét és további 13 személyt. Marian Burceát, valamint a Bukaresti Egészségbiztosítási Pénztár (CASMB) elnökét, Ovidiu Munteanut és ugyanazon intézmény igazgatóját, Ion-Rãzvan Geambaºut más, magas beosztású alkalmazottakkal együtt szervezett bûnözõi csoport létrehozásával és befolyással való üzérkedéssel gyanúsítják.
Ugyanakkor a két pénztár több alkalmazottja ellen is vizsgálódik a DNA, akiket azzal gyanúsít, hogy folytatólagosan vállaltak csalásban való bûnrészességet, bûnözõi csoportban vettek részt, adatokat hamisítottak meg és nem nyilvános adatokat szolgáltattak ki illetéktelen személyeknek. Folytatólagosan elkövetett csalás gyanúja miatt cégek, egészségügyi szolgáltatást nyújtó vállalatok képviselõi, valamint egy ügyvéd ellen is vizsgálatot indított a DNA.
A vádhatóság szerint a 14 gyanúsított 13,1 millió lejjel, azaz körülbelül hárommillió euróval károsította meg a CASMB-t 2016 januárja és 2017 augusztusa között oly módon, hogy otthoni beteggondozással járó költségeket térítettek meg a Bukaresti Egészségbiztosítási Pénztár kasszájából fiktív pácienseknek, hamisított beteglapok alapján. A törvénytelenségre a CASMB alkalmazottainak bevonásával, a CASMB és a CNAS egyes vezetõinek védelme alatt kerülhetett sor.
A DNA szerint arra is volt példa, hogy a fiktív dossziékat elõnyben részesítették azon betegekéhez képest, akiknek valóban otthoni beteggondozásra volt szükségük.
Pénteken a miniszterelnök menesztette Burceát a CNAS élérõl és az intézmény igazgatótanácsának soraiból. A CNAS-elnöki funkció államtitkári ranggal egyenértékû. Az elnöki feladatokat szintén kormányfõi döntés értelmében a pénztár alelnöke, Rãzvan Teohari Vulcãnescu vette át az új elnök kinevezéséig. A miniszterelnöki döntések a Hivatalos Közlönyben is megjelentek. (agerpres)
Máris megvan az Országos Egészségbiztosítási Pénztár új vezetõje
Tudose menesztette az Országos Egészségbiztosítási Pénztár letartóztatott elnökét